IMISLab/GreekWikipedia huggingface dataset:
Αστρονομία υπέρυθρης ακτινοβολίας

Η Αστρονομία υπέρυθρης ακτινοβολίας είναι η μελέτη αστρονομικών αντικειμένων μέσω παρατηρήσεων της υπέρυθρης ακτινοβολίας που αυτά εκπέμπουν. Διάφοροι τύποι ουράνιων αντικειμένων - όπως οι πλανήτες του ηλιακού συστήματος, αστέρες, νεφελώματα και γαλαξίες - εκλύουν ενέργεια σε μήκη κύματος της υπέρυθρης περιοχής του ηλεκτρομαγνητικού φάσματος (δηλαδή, από περίπου ένα μικρόμετρο μέχρι ένα χιλιοστόμετρο). Οι τεχνικές της υπέρυθρης αστρονομίας επιτρέπουν στους ερευνητές να εξετάζουν πολλά αντικείμενα τα οποία δεν μπορούν διαφορετικά να παρατηρηθούν από τη Γη επειδή το φως που εκπέμπουν στα ορατά μήκη κύματος αναχαιτίζεται από παρεμβαλλόμενα σωματίδια σκόνης.

 Η υπέρυθρη ακτινοβολία γεννήθηκε στις αρχές του 19ου αιώνα με την εργασία του Βρετανού αστρονόμου Σερ Oυίλιαμ Χέρσελ, ο οποίος ανακάλυψε την ύπαρξη της υπέρυθρης ακτινοβολίας μελετώντας το ηλιακό φως. Οι πρώτες συστηματικές υπέρυθρες παρατηρήσεις αστρικών φαινομένων διενεργήθηκαν από τους Αμερικάνους αστρονόμους Γ.Γ.Κομπλεντς, Έντισον Πέτιτ και Σηθ Μπ.Νίκολσον κατά τη δεκαετία του 1920. Σύγχρονες τεχνικές υπερύθρων, όπως η χρήση κρυογονικών συστημάτων ανίχνευσης (προς κατάργηση της παρεμβολής από υπέρυθρη ακτινοβολία εκλυόμενη από την ίδια τη συσκευή ανίχνευσης) και ειδικά φίλτρα συμβολής για επίγεια τηλεσκόπια, εισήχθησαν στις αρχές της δεκαετίας το 1960. Μέχρι το τέλος της δεκαετίας οι Αμερικάνοι Γκάρυ Νιουγκεμπάουερ και Ρόμπερτ Λέιτον είχαν χαρτογραφήσει τον ουρανό στο σχετικώς βραχύ υπέρυθρο μήκος κύματος των 2,2 μικρομέτρων και είχαν αναγνωρίσει περίπου 20.000 πηγές μόνο στο βόρειο ουράνιο ημισφαίριο. Από εκείνη την εποχή αερόστατα, πύραυλοι και διαστημόπλοια χρησίμευσαν για την εκτέλεση παρατηρήσεων σε υπέρυθρα μήκη κύματος μεταξύ 35 και 350 μικρομέτρων. Ακτινοβολίες σε τέτοια μήκη κύματος απορροφώνται από τους υδρατμούς της ατμόσφαιρας, έτσι τηλεσκόπια και φασματογράφοι πρέπει να μεταφερθούν σε μεγάλα ύψη υπεράνω των περισσότερων απορροφητικών μορίων. Σχεδιάστηκαν αεροπλάνα εφοδιασμένα με ειδικά όργανα και ειδικά για πτήση σε μεγάλα ύψη, όπως το Αερομεταφερόμενο Αστεροσκοπείο Κούιπερ (Kuiper Airborne Observatory), προκειμένου να διευκολυνθούν υπέρυθρες παρατηρήσεις σε συχνότητες εγγύς των μικροκυμάτων. Το 1983 οι Ηνωμένες Πολιτείες, σε συνεργασία με τη Μ.Βρετανια και την Ολλανδία, εκτόξευσαν τον Υπέρυθρο Αστρονομικό Δορυφόρο (IRAS), ένα μη επανδρωμένο τροχιακό αστεροσκοπείο εφοδιασμένο με υπέρυθρο τηλεσκόπιο 57 εκατοστομέτρων ευαίσθητο σε μήκη κύματος μεταξύ 8 και 100 μικρομέτρων στο υπέρυθρο φάσμα. Σε αυτά τα μήκη κύματος το IRAS έκανε μερικές απροσδόκητες ανακαλύψεις. Η σημαντικότερη από αυτές ήταν νέφη στρεών θραυσμάτων γύρω από τους Βέγα, Φομαλώ, και πολλούς άλλους αστέρες, η παρουσία των οποίων υπαινίσσεται εντονότατα τον σχηματισμό πλανητικών συστημάτων παρόμοιων με το ηλιακό. Άλλα σπουδαία ευρήματα περιλαμβάνουν διάφορα νέφη διαστρικών αερίων και σκόνης εκεί όπου διαμορφώνονται νέοι αστέρες και ένα αντικείμενο που ονομάστηκε 1983ΤΒ και θεωρείται ότι αποτελεί το πατρικό σώμα για το σμήνος διαττόντων αστέρων που είναι γνωστό με την ονομασία Διδυμίδες. Πάπυρος Larousse Britannica, 2006
Σχετικισμός

Σχετικισμός είναι η φιλοσοφική άποψη ότι δεν υπάρχει νόημα και αξία σε τίποτα λόγω έλλειψης ενός κοινού σημείου αναφοράς, έτσι όλες οι απόψεις έχουν την ίδια ισχύ ή κάθε άποψη έχει την δική της αλήθεια.

 Το κυριότερο χαρακτηριστικό του σχετικισμού είναι ότι δεν δέχεται την ύπαρξη της απόλυτης αλήθειας δίνοντας ίση ισχύ στα λεγόμενα όλων. Οι μεγαλύτερες κατηγορίες του σχετικισμού διαφέρουν κατά το βαθμό εμβέλειας και την αμφισβήτησή τους. Στην Ηθική, ο ηθικός σχετικισμός σχετικοποιεί τις ηθικές κρίσεις μεταξύ ανθρώπων και πολιτισμών. Ο σχετικισμός της αληθείας είναι η άποψη ότι δεν υπάρχει απόλυτη αλήθεια, δηλαδή ότι η αλήθεια είναι πάντοτε ανάλογη προς κάποιο συγκεκριμένο πλαίσιο αναφοράς, όπως η γλώσσα ή ο πολιτισμός (πολιτιστικός σχετικισμός). Στην Επιστημολογία, κατά τον σχετικισμό όλες οι απόψεις και όλοι οι τρόποι σκέψεις εξίσου αληθείς. Στην Θρησκεία, όλες οι θρησκείες είναι εξίσου σωστές κ.ο.κ. Το μεγαλύτερο πρόβλημα στην θεωρία του σχετικισμού είναι ότι δημιουργεί ένα παράδοξο. Όταν δεν υπάρχει κοινό σημείο αναφοράς προς όλους τους ανθρώπους ώστε να δεχτούν την αλήθεια της πρότασης, τότε αυτομάτως η θεωρία του σχετικισμού χάνει την οικουμενική της ισχύ. Μόνο με την παραδοχή ad hoc ότι η μόνη απόλυτη αλήθεια είναι ο ορισμός του σχετικισμού αποκτά ισχύ ο σχετικισμός. Στη βάση αυτή, ο σχετικισμός εξισώνεται με τον απόλυτο σχετικισμό και ένας τρόπος υπέρβασης αυτής της αντίφασης φαίνεται να είναι η υιοθέτηση ενός σχετικού σχετικισμού.
Εκκλησία Μαρίας Μαγδαληνής

Η Εκκλησία της Μαρίας Μαγδαληνής (ρωσικά: Церковь Святой Марии Магдалины‎) είναι Ρωσική Ορθόδοξη εκκλησία, η οποία ευρίσκεται επί του Όρους των Ελαιών, πλησίον του Κήπου της Γεσθημανής στην Ανατολική Ιερουσαλήμ.

 Η εκκλησία είναι αφιερωμένη στη Μαρία Μαγδαληνή, ακόλουθο του Ιησού. Σύμφωνα με το δέκατο έκτο κεφάλαιο του Ευαγγελίου του Μάρκου, η Μαρία Μαγδαληνή ήταν η πρώτη που είδε τον Χριστό μετά την ανάστασή του. (Mark 16:9) Θεωρείται ως καθοριστική και σημαντική μαθήτρια του Ιησού, ενώ φέρεται ως η κύρια γυναίκα ακόλουθός του, μαζί με τη Μαρία της Βηθανίας, την οποία ορισμένοι θεωρούν ως το ίδιο πρόσωπο με τη Μαρία Μαγδαληνή.Η εκκλησία ανεγέρθηκε το 1886 από τον Τσάρο Αλέξανδρο Γ΄ εις μνήμην της μητέρας του, Αυτοκράτειρας Μαρίας Αλεξάντροβνα της Ρωσίας. Τον σχεδιασμό της ανέλαβε ο Νταβίντ Γκριμ, ακολουθώντας τον παραδοσιακό αρχιτεκτονικό ρυθμό της υπερυψωμένης οροφής, ο οποίος ήταν ιδιαιτέρως δημοφιλής στη Ρωσία κατά τη διάρκεια του 16ου και του 17ου αιώνα, ενώ περιελάμβανε επτά διαφορετικούς, επιχρυσωμένους και κρεμμυδόσχημους τρούλους. Το μοναστήρι ευρίσκεται ακριβώς απέναντι από την Κοιλάδα των Κέδρων και το Όρος του Ναού. Δύο Οσιομάρτυρες, η Μεγάλη Δούκισσα Ελισάβετ Φεοντόροβνα της Ρωσίας και η συμπατριώτισσά της μοναχή, Βαρβάρα Γιακόβλεβα, είναι θαμμένες εντός της εκκλησίας.Στη διάρκεια της δεκαετίας του 1930, η Πριγκίπισσα Αλίκη του Μπάττενμπεργκ, μητέρα του Δούκα του Εδιμβούργου, επισκέφτηκε την εκκλησία και ζήτησε να ταφεί πλησίον της θείας της, Μεγάλης Δούκισσας Ελισάβετ. Το 1969, απεβίωσε στο Παλάτι του Μπάκιγχαμ. Το 1988, τα λείψανά της μεταφέρθηκαν σε μία κρύπτη κάτω από την εκκλησία. Επίσημη Ιστοσελίδα Ιστοσελίδα της Ρωσικής Εκκλησιαστικής Αποστολής στην Ιερουσαλήμ Αρχειοθετήθηκε 2017-07-25 στο Wayback Machine. Εικονική περιήγηση στο εσωτερικό της εκκλησίας Αρχειοθετήθηκε 2008-06-07 στο Wayback Machine.
Κύπελλο Ελλάδος ποδοσφαίρου ανδρών 2022-23

Το Κύπελλο Ελλάδας 2022–23 αποτελεί την 81η διοργάνωση του θεσμού. Συμμετέχουν οι ομάδες των 2 επαγγελματικών κατηγοριών, της Σούπερ Λιγκ 1 και της Σούπερ Λιγκ 2 , καθώς και οι κυπελλούχοι των τοπικών ΕΠΣ. Η διοργάνωση ξεκίνησε στις 31 Αυγούστου 2022 με την Α' φάση στην οποία συμμετείχαν οι κυπελλούχοι των τοπικών ΕΠΣ, ενώ είναι προγραμματισμένη να ολοκληρωθεί με την διεξαγωγή του τελικού τον Μάιο του 2023. Ο κυπελλούχος εξασφαλίζει την πρόκριση στον τρίτο προκριματικό γύρο του επόμενου UEFA Europa League. Κυπελλούχος αναδείχτηκε η ΑΕΚ για 16η φορά στην ιστορία της, επικρατώντας του ΠΑΟΚ με 2-0 στον τελικό.

 Στις δυο πρώτες φάσεις της διοργάνωσης συμμετείχαν οι νικητές των διοργανώσεων κυπέλλου των τοπικών ΕΠΣ, εκτός της κυπελλούχου ΕΠΣ Πειραιά, Ελλάς Ποντίων η οποία δεν δήλωσε συμμετοχή.Οι αγώνες πραγματοποιήθηκαν στις 31 Αυγούστου, 1 και 2 Σεπτεμβρίου. Πηγή: ΕΠΟ Πηγή: ΕΠΟ Στην τρίτη και στην τέταρτη φάση της διοργάνωσης συμμετείχαν οι ομάδες της Σούπερ Λιγκ 2, καθώς και οι νικητές της δεύτερης φάσης (κυπελλούχοι των τοπικών ΕΠΣ).Οι αγώνες πραγματοποιήθηκαν στις 28 Σεπτεμβρίου, 2 και 5 Οκτωβρίου. Πηγή: ΕΠΟ Οι αγώνες πραγματοποιήθηκαν στις 8, 9 και 12 Οκτωβρίου. Πηγή: ΕΠΟ Στην πέμπτη φάση της διοργάνωσης συμμετείχαν οι 10 από τις 14 ομάδες της Σούπερ Λιγκ 1, με εξαίρεση τις τέσσερις πρώτες ομάδες της περσινής περιόδου οι οποίες πήραν τα ευρωπαϊκά εισιτήρια (Άρης, Ολυμπιακός, Παναθηναϊκός και ΠΑΟΚ).Οι αγώνες πραγματοποιήθηκαν στις 18, 19 και 20 Οκτωβρίου. Πηγή: ΕΠΟ Στην φάση των 16 της διοργάνωσης συμμετείχαν οι 12 προκριθείσες ομάδες της 5ης φάσης, καθώς και οι 4 πρώτες ομάδες της της περσινής Σούπερ Λιγκ 1. Η φάση των 16 πραγματοποιήθηκε σε 2 αγωνιστικές, με την πρώτη να διεξάγεται στις 14, 15 και 16 Δεκεμβρίου, ενώ η δεύτερη από 10 μέχρι 12 Ιανουαρίου. Πηγή: ΕΠΟ Οι πρώτοι αγώνες διεξήχθησαν στις 18 Ιανουαρίου και οι επαναληπτικοί στις 25-26 του ίδιου μήνα. Πηγή Κύπελλο Ελλάδος - Πρόγραμμα αγώνων epo.gr Οι πρώτοι αγώνες διεξήχθησαν στις 9 Φεβρουαρίου και 8 Μαρτίου και οι επαναληπτικοί στις 12-13 Απριλίου.
Κάντυ Κάντυ (ταινία)

Η ταινία Candy Candy Movie είναι remake της αυθεντικής τηλεοπτικής σειράς anime και manga Κάντυ Κάντυ που προβλήθηκε από το 1976 μέχρι το 1979. Προβλήθηκε το 1992 στην Ιαπωνία και παρουσιάζει αρκετές ομοιότητες και διαφορές με την τηλεοπτική σειρά. Οι βασικές διαφορές είναι ότι στην ταινία έχουμε ευτυχισμένο τέλος με την Κάντυ να μένει κοντά στον Άντονυ, η Κάντυ δεν συναντά τον πρίγκιπα του λόφου ενώ η Άννυ παρευρίσκεται στον χορό όπου τα ξαναβρίσκει με την Κάντυ.

 Η Κάντυ Γουάιτ είναι ένα νεαρό κορίτσι που βρέθηκε όταν ήταν μόλις ένα βρέφος στην πόρτα του ορφανοτροφείου, το σπίτι του Μικρού Αλόγου. Η Αδερφή Μαρία και η Κυρία Πόνυ της έδωσαν το όνομα της από μία κούκλα που είχε στο καλάθι της με το όνομα "Κάντυ" γραμμένο πάνω και το επώνυμο της από το χιόνι που την έσωσαν. Όταν η Κάντυ μεγαλώνει αρχίζει να αναρωτιέται γιατί δεν την υιοθετούν όπως έγινε με τους φίλους της. Έρχεται η Αδερφή Μαρία και της λέει πως έχουν έρθει να την "υιοθετήσουν" όμως η Κάντυ πιστεύει πως θα αποκτήσει επιτέλους μαμά και μπαμπά. Απογοητεύεται όταν η Κυρία Πόνυ της λέει πως έχουν έρθει από την πλούσια οικογένεια Ράγκαν γιατί ζητούν μία κοπέλα να συνοδεύει την νεαρή δεσποινίδα της οικογένειας τους. Η Κάντυ αρχικά διστάζει αλλά τελικά δέχεται μιας και δεν μπορεί να μείνει για πάντα στο σπίτι του Μικρού Αλόγου. Φτάνοντας στο μέγαρο τους τα δύο παιδιά της οικογένειας , η Ελίζα και ο Νηλ, την καταβρέχουν και εκείνη νιώθει άβολα. Παρόλα αυτά η τραγωδία αρχίζει να την χτυπάει αφού ο Νηλ και η Ελίζα της κάνουν την ζωή κόλαση με τα παιχνίδια που της παίζουν. Μια μέρα όμως η Κάντυ συναντά "το πνεύμα των λουλουδιών" ενώ κλαίει. Στο πρόσωπο του είναι ένα όμορφο νεαρό αγόρι που της λέει να μην κλαίει γιατί είναι πιο όμορφη όταν χαμογελάει. Η Κάντυ παίρνοντας κουράγιο και βάζοντας στην καρδιά της αυτό το αγόρι επιστρέφει στο μέγαρο. Η Ελίζα της λέει πως θα πάνε σε ένα χορό που γίνεται στο σπίτι της οικογένειας Άρντλεϋ και της ζητάει την γνώμη της για το φόρεμα που θα φορέσει. Έρχεται η μέρα που πηγαίνουν στον χορό και η Κάντυ συνοδεύει την Ελίζα φορώντας ένα απλό καθημερινό φόρεμα. Στην πόρτα του μεγάρου συναντάει το αγόρι που συνάντησε που είναι στην πραγματικότητα ο Άντονυ Μπράουν, γόνος της πλούσιας οικογένειας των Άρντλεϋ. Στην συνέχεια πραγματοποιείται το δείπνο με τα μέλη της οικογένειας Άρντλεϋ και Ράγκαν να είναι παρόντες. Η Ελίζα ζηλεύει βλέποντας τον Άντονυ, τον Στήαρ και τον Άρτσι να προτιμούν την Κάντυ και αποφασίζει να την διώξει οπωσδήποτε με την βοήθεια του Νηλ. Η Κάντυ κλειδώνεται σε ένα δωμάτιο εξαιτίας τους αλλά σύντομα ο Άντονυ μαζί με την Άννυ την βγάζουν από εκεί. Η Άννυ που βρέθηκε και αυτή στο χορό ζητά από την Κάντυ να την συγχωρέσει που δεν της μιλούσε από δειλία και γίνονται πάλι φίλες. Η ταινία τελειώνει με τον Άντονυ και την Κάντυ να χορεύουν μαζί μπροστά στο αμίλητο πλήθος. Η Κάντυ είναι γεμάτη χαρά και ευτυχία. animenewsnetwork animenfo
Τζιοβάννι Μαλατέστα

Ο Τζιοβάνι ή Τζιαντσιότο ιταλ.: Giovanni ο Gianciotto, γνωστός ως Τζιοβάννι ο Χωλός ιταλ.: Giovanni lo Sciancato, (απεβ. 1304) από τον Οίκο των Μαλατέστα ήταν διοικητής του Πέζαρο.

 Ήταν ο μεγαλύτερος γιος του Mαλατέστα Α΄ ντα Βερούκιο κυρίου του Ρίμινι. Από το 1275 και μετά έπαιξε ενεργό ρόλο στους Πολέμους και τις φατρίες της Ρομάνια (Romagnole). Είναι κυρίως διάσημος για την οικογενειακή τραγωδία του 1285, που καταγράφηκε στην Κόλαση του Δάντη, όταν, έχοντας εντοπίσει τη σύζυγό του Φραντσέσκα ντα Πολέντα (Φραντσέσκα ντα Ρίμινι) σε μοιχεία με τον αδελφό του Πάολο, τους σκότωσε και τους δύο με τα ίδια του τα χέρια. Κατέλαβε το Πέζαρο το 1294 και το κυβέρνησε ως διοικητής (podestà) μέχρι το τέλος του. 1308–1321 Θεία Κωμωδία (Κόλαση, Ωδή V), Δάντης Gardner, Edmund (1913). «House of Malatesta». Catholic Encyclopedia. New York: Robert Appleton Company. Herbermann, Charles, ed. (1913). "House of Malatesta". Catholic Encyclopedia. New York: Robert Appleton Company.
Gazette de Lausanne

Η Gazette de Lausanne ήταν γαλλόφωνη εφημερίδα που εκδιδόταν στην Λωζάνη της Ελβετίας. Το πρώτο τεύχος δημοσιεύθηκε την 1η Φεβρουαρίου 1798 με τον τίτλο Peuple Vaudois. Ιδρυτής της ήταν ο επαναστάτης Γκαμπριέλ Αντούαν Μιεβίλ (Gabriel Antoine Miéville). Ο τίτλος της εφημερίδας άλλαξε σε Gazette de Lausanne το 1803. Απορροφήθηκε από την Journal de Genève το 1991.

 Αρχικά τυπωνόταν δύο φορές την εβδομάδα, και καθημερινά από το 1856 έως το 1991 οπότε και απορροφήθηκε από την Journal de Geneve. Σαν τίτλος εξαφανίστηκε το 1998, όταν η Journal de Genève συγχωνεύθηκε με τη Le Nouveau Quotidien για να γεννηθεί η εφημερίδα Temps. Υπό τον τίτλο Gazette littéraire περιλάμβανε κάθε Σάββατο ένα παράρτημα που ήταν κύριος φορέας πολιτιστικών πληροφοριών της γαλλόφωνης δυτικής Ελβετίας, μεταξύ 1949 και του 1972. Η Gazette de Lausanne ήταν μια φιλελεύθερη εφημερίδα. Κατά την Ελληνική Επανάσταση του 1821, δημοσίευε καθημερινά ειδήσεις σχετικές με την επανάσταση, μέχρι τις αρχές του 1823. Alain Clavien, Histoire de la Gazette de Lausanne : le temps du colonel, 1874-1917, Vevey, Editions de l’Aire, 1997 Alain Clavien, Grandeurs et misères de la presse politique : le match Gazette de Lausanne - Journal de Genève, Lausanne, Antipodes, coll. « GRHIC », 2010. Γεώργιος Αργυράκος, Κωνσταντίνα-Κορασόν Αργυράκου, Η επανάσταση του 1821 στην «Gazette de Lausanne». Ανασκόπηση – περίληψη των ειδήσεων (Απρίλιος 1821 – Φεβρουάριος 1823). Αθήνα, εκδόσεις «Ελίκρανον», 2017.
Βραβεία της Ένωσης Κριτικών Κινηματογράφου του Λος Άντζελες 1975

Τα 1α Βραβεία της Ένωσης Κριτικών Κινηματογράφου του Λος Άντζελες (αγγλικά: Los Angeles Film Critics Association Awards), απονεμήθηκαν για να τιμήσουν την καλύτερη κινηματογραφική παραγωγή του 1975.

 Καλύτερη Ταινία: Σκυλίσια μέρα Στη Φωλιά του Κούκου Καλύτερη Σκηνοθεσία: Σίντνεϊ Λουμέτ – Σκυλίσια μέρα Α' Ανδρικός Ρόλος: Αλ Πατσίνο – Σκυλίσια μέρα Α' Γυναικείος Ρόλος: Φλορίντα Μπολκαν – A Brief Vacation (Una breve vacanza) Καλύτερο Σενάριο: Joan Tewkesbury – Nashville Καλύτερου Διευθυντή Φωτογραφίας: John Alcott – Μπάρι Λίντον Καλύτερη Ξενόγλωσση Ταινία: And Now My Love (Toute une vie) • Γαλλία/Ιταλία Ειδικό Βραβείο: Love Among the Ruins Ο Επίσημος ιστότοπος
Ροζ Φρανσίν Ρογκομπέ

Η Ροζ Φρανσίν Ρογκομπέ (Rose Francine Rogombé, 20 Σεπτεμβρίου 1942 - 10 Απριλίου 2015) ήταν πολιτικός από την Γκαμπόν και πρόεδρος της Γερουσίας. Μετά το θάνατο του προέδρου Ομάρ Μπονγκό έγινε υπηρεσιακή πρόεδρος και εντός 90 ημερών διεξήχθησαν προεδρικές εκλογές,με βάση το Σύνταγμα. Είναι η πρώτη γυναίκα που υπηρέτησε ως αρχηγός κράτους στην Γκαμπόν.

 Γεννήθηκε το 1942.Έκανε νομικές σπουδές στη Γαλλία και έγινε εισαγγελέας στην Γκαμπόν. Υπηρέτησε στην κυβέρνηση ως υπουργός Προεδρίας επί ανέλιξης των γυναικών της Γκαμπόν και των ανθρωπίνων δικαιωμάτων τη δεκαετία του 1980. Το 2007 απέκτησε πτυχίο Θεολογίας.Στις τοπικές εκλογές που διεξήχθησαν τον Απρίλιο του 2008 η Ρογκομπέ εξελέγη δημοτική σύμβουλος στη Λαμπαρενέ και στη συνέχεια εξελέγη γερουσιαστής της πόλης στις εκλογές για Γερουσία, οι οποίες διενεργήθηκαν τον Ιανουάριο του 2009. Στις 16 Φεβρουαρίου του 2009 εξελέγη πρόεδρος της Γερουσίας, έχοντας την υποστήριξη των 90 επί συνόλου 99 γερουσιαστών που είχαν ψηφίσει. Ο πρόεδρος της Γερουσίας, με βάση το Σύνταγμα, αναλαμβάνει προσωρινά αρχηγός κράτους σε περίπτωση θανάτου του προέδρου. Έτσι, η Ρογκομπέ έγινε προσωρινή πρόεδρος, έπειτα από το θάνατο του προέδρου Ομάρ Μπονγκό, στις 8 Ιουνίου του 2009. Μια μέρα μετά, έγινε επίσημα ο διορισμός της από το Συνταγματικό Δικαστήριο. Η Ρογκομπέ ορκίστηκε στις 10 Ιουνίου του 2009, ενώπιον των μελών του Συνταγματικού Δικαστηρίου, της κυβέρνησης, της Γερουσίας, της Εθνοσυνέλευσης , όπως επίσης και ξένων διπλωματών. Έδωσε τον όρκο έπειτα από την τήρηση ενός λεπτού σιγής στη μνήμη του Μπονγκό. Την διαδέχθηκε ο Αλί Μπονγκό τον Οκτώβριο του 2009. Πέθανε στο Παρίσι το 2015.
Εσπρί Φλεσιέ

Ο Εσπρί Φλεσιέ (γαλλικά: Valentin Esprit Fléchier), γεννήθηκε το 1632 και πέθανε το 1710, ήταν Γάλλος ιεροκήρυκας, επίσκοπος του Λαβώρ και αργότερα της Νιμ. Θεωρείται ένας από τους μεγάλους ρήτορες του 17ου αιώνα.

 Ο Εσπρί Φλεσιέ γεννήθηκε στις 10 Ιουνίου 1632 στο Περν-λε-Φονταίν, στον σημερινό νομό Βωκλύζ. Έμεινε ορφανός νωρίς, σπούδασε στο Κολέγιο του Χριστιανικού Δόγματος και έγινε ιερέας αυτής της εκκλησίας το 1648. Ανακάλυψε την κλίση του στη ρητορική ως ιεροκήρυκας σε επικήδειους λόγους και έφυγε από το νότο της Γαλλίας για να δοκιμάσει την τύχη του στο Παρίσι. Στο Παρίσι, έγινε κατηχητής, έγραψε ποιήματα στα λατινικά και τα γαλλικά και έγινε οικοδιδάσκαλος του δελφίνου Λουδοβίκου της Γαλλίας.Οι επικήδειοι λόγοι που εκφωνούσε τον έκαναν να διακριθεί και το 1672 εξελέγη μέλος της Γαλλικής Ακαδημίας. Η ομιλία του προς τιμήν του Τυρέν το 1676 του εξασφάλισε την εύνοια της βασιλικής αυλής και του Λουδοβίκου ΙΔ΄, ο οποίος του χορήγησε το αβαείο του Σαιν-Σεβερέν και τον διόρισε εξομολογητή της δελφίνης Μαρίας Άννας Βικτωρίας της Βαυαρίας. Το 1685, διορίστηκε επίσκοπος του Λαβώρ και στη συνέχεια το 1689 επίσκοπος της Νιμ, όπου διακρίθηκε για την ασυνήθιστη καλοσύνη του προς τους Προτεστάντες και από τις ελεημοσύνες που έκανε κατά τη διάρκεια της πείνας του 1709. Πέθανε στις 16 Φεβρουαρίου 1710 στο Μονπελιέ. Ο Εσπρί Φλεσιέ κατά τον 18ο αιώνα απολάμβανε φήμη ισάξια των μεγάλων ιεροκηρύκων Ζακ Μπενίν Μποσσυέ, Ζαν-Μπατίστ Μασιγιόν και Λουί Μπουρνταλού.Το άγαλμά του (μαζί με αυτά των Μποσυέ, Φενελόν και Μασιγιόν) κοσμεί το σιντριβάνι της πλατείας Σαιν-Συλπίς στο Παρίσι.Ανδριάντας του βρίσκεται στο Λούβρο, ανάμεσα στους 86 Επιφανείς Άνδρες της Γαλλίας.
The Beekeeper

The Beekeeper ονομάζεται το δέκατο άλμπουμ της τραγουδίστριας και δημιουργού Τόρι Έιμος. Κυκλοφόρησε το Φεβρουάριο του 2005, ενώ το πρώτο single με τίτλο "Sleeps With Butterflies" παίχτηκε στα ραδιόφωνα από τον Ιανουάριο του 2005, σημειώνοντας ιδιαίτερη επιτυχία. Περιλαμβάνει κελτικές χορωδίες και αφρικανικά τύμπανα και γνωστικιστικά θέματα. Είναι το πιο κατανοητό στιχουργικά άλμπουμ της Έιμος, καθώς δείχνει να έχει εγκαταλείψει τις βαριές μεταφορές για χάρη ευθέων νοημάτων. Ωστόσο αυτό στάθηκε και σημείο δυσαρέσκειας από ορισμένους θαυμαστές της, που θεωρούν πως έριξε το επίπεδό της. Παρόλα αυτά, η περιοδεία για την προώθηση του άλμπουμ ήταν το ίδιο επιτυχημένη όσο και οι παλιότερες. Από το άλμπουμ εκδόθηκαν τρία single, με το "Sleeps with Butterflies" να γίνεται μεγάλη εμπορική επιτυχία στο ραδιόφωνο για ενήλικες στο πρώτο μισό του 2005, φτάνοντας στο Νο.2 του US Triple A Radio chart. Τα single που ακολούθησαν, "Sweet the Sting" και "Cars and Guitars", ήταν λιγότερο επιτυχημένα, μα εξασφάλισαν σταθερές πωλήσεις για το άλμπουμ, που έγινε πλέον χρυσό μέχρι το τέλος του 2005. Ακολούθησε μια ειδική έκδοση, με μπόνους κομμάτι και DVD.

 Σε όλα τα τραγούδια σύνθεση και στίχοι δημιουργήθηκαν από την ίδια την Έιμος. "Parasol" – 3:54 "Sweet the Sting" – 4:16 "The Power of Orange Knickers" (συμμετέχει ο Damien Rice) – 3:36 "Jamaica Inn" – 4:03 "Barons of Suburbia" – 5:21 "Sleeps with Butterflies" – 3:35 "General Joy" – 4:13 "Mother Revolution" – 3:58 "Ribbons Undone" – 4:30 "Cars and Guitars" – 3:45 "Witness" – 6:06 "Original Sinsuality" – 2:02 "Ireland" – 3:49 "The Beekeeper" – 6:50 "Martha's Foolish Ginger" – 4:22 "Hoochie Woman" – 2:34 "Goodbye Pisces" – 3:36 "Marys of the Sea" – 5:11 "Toast" – 3:42 "Garlands" (αποκλειστικά στην έκδοση με το DVD) – 8:18 Το τραγούδι "Parasol" εμπνεύστηκε από τον πίνακα του Georges-Pierre Seurat με τίτλο "Seated Woman with a Parasol". Το "Jamaica Inn" ξαναδιηγείται την ιστορία του ομώνυμου μυθιστορήματος της Δάφνης ντε Μοριέ και της ομώνυμης ταινίας του Άλφρεντ Χίτσκοκ. Τα τραγούδια στο άλμπουμ χωρίζονται σε θεματικές ενότητες που ονομάζονται “Κήποι”. Αυτοί είναι: Τόρι Έιμος – κυρίως φωνητικά, ακουστικό πιάνο (Bösendorfer) και παραγωγή Damien Rice – φωνητικά Matt Chamberlain - ντραμς Jon Evans - μπάσο Mac Aladdin – ηλεκτρική / ακουστική κιθάρα Album Στίχοι του άλμπουμ. (Αποτελούν πνευματική ιδιοκτησία του δημιουργού τους.)
Dio at Donington UK: Live 1983 & 1987

Dio at Donington UK: Live 1983 & 1987 είναι ο τίτλος του διπλού, ζωντανά ηχογραφημένου δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε το Νοέμβριο του 2010 μέσω της δισκογραφικής εταιρείας "Niji Entertainment Group". Το πρώτο μέρος της συγκεκριμένης κυκλοφορίας περιλαμβάνει την εμφάνιση του συγκροτήματος στο φεστιβάλ "Monsters of Rock" του 1983, κατά τη διάρκεια της περιοδείας για την προώθηση του δίσκου "Holy Diver". Στο δεύτερο CD του "Dio at Donington UK: Live 1983 & 1987" βρίσκονται οι ηχογραφήσεις από το ίδιο φεστιβάλ, τέσσερα χρόνια αργότερα, όπου οι Dio εμφανίστηκαν σαν δεύτερο όνομα, κάτω μόνο από τους Bon Jovi. Αυτό ήταν το πρώτο άλμπουμ του συγκροτήματος το οποίο ανέβηκε στη λίστα με τα πρώτα εκατό άλμπουμ των αμερικανικών τσαρτ μετά το "Lock Up the Wolves" του 1990.

 CD 1, 1983 1. Stand Up and Shout (Dio, Bain) - 3:49 2. Straight Through the Heart (Dio, Bain) - 4:49 3. Children of the Sea (Dio, Butler, Iommi, Ward) - 6:15 4. Rainbow in the Dark (Dio, Campbell, Bain, Appice) - 4:48 5. Holy Diver (Dio) - 5:08 6. Drum solo (Appice) - 0:41 7. Stargazer (Blackmore, Dio) - 1:42 8. Guitar solo (Campbell) - 1:38 9. Heaven and Hell (Dio, Butler, Iommi, Ward) - 11:05 10. Man on the Silver Mountain (Blackmore, Dio) - 3:32 11. Starstruck (Blackmore, Dio) - 0:46 12. Man on the Silver Mountain (reprise) (Blackmore, Dio) - 2:29 CD 2, 1987 1. Dream Evil (Dio, Goldy) - 4:56 2. Neon Knights (Dio, Butler, Iommi, Ward) - 4:43 3. Naked in the Rain (Dio) - 7:28 4. Rock 'n' Roll Children (Dio) - 2:46 5. Long Live Rock and Roll (Blackmore, Dio) - 4:39 6. The Last in Line (Dio, Campbell, Bain) - 4:12 7. Children of the Sea (Dio, Butler, Iommi, Ward) - 1:22 8. Holy Diver (Dio) - 1:27 9. Heaven and Hell (Dio, Butler, Iommi, Ward) - 3:18 10. Man on the Silver Mountain (Blackmore, Dio) - 4:28 11. All the Fools Sailed Away (Dio, Goldy) - 4:23 12. The Last in Line (reprise) (Dio, Campbell, Bain) - 1:11 13. Rainbow in the Dark (Dio, Campbell, Bain, Appice) - 5:11 Dio at Donington UK: Live 1983 & 1987 (άλμπουμ) Επίσημη κυκλοφορία: 9 Νοεμβρίου 2010 Η σύνθεση του συγκροτήματος κατά τις ηχογραφήσεις του "Dio at Donington UK: Live 1983 & 1987" είχε την εξής μορφή: Ρόνι Τζέιμς Ντίο - φωνητικά Βίβιαν Κάμπελ - κιθάρα Γκρεγκ Γκόλντι - κιθάρα Τζίμι Μπέην - μπάσο Κλωντ Σνελ - πλήκτρα Βίνι Άπις - τύμπανα Dio at Donington UK: Live 1983 & 1987 - Dio | Songs, Reviews, Credits | AllMusic Dio at Donington UK: Live 1983 & 1987 - The Metal Archives Dio At Donington Uk: Live 1983 & 1987 by Dio - Music Charts ULTRATOP Die aktuellsten Charts für Deutschland - by media control
Μνημείο για τα θύματα της σφαγής του Χοτζαλί (Χάγη)

Το μνημείο για τα θύματα της σφαγής του Χοτζαλί βρίσκεται στη Χάγη των Κάτω Χωρών και είναι το πρώτο δημόσιο μνημείο στην Ευρώπη αφιερωμένο στα θύματα της σφαγής του Χοτζαλί.

 Το μνημείο κατασκευάστηκε το 2008 στο πάρκο Kamperfoeliestraat της Χάγης και χρηματοδοτήθηκε με πρωτοβουλία του Ολλανδικού-Αζερμπαϊτζάν Τούρκος κύκλο. Τα αποκαλυπτήρια του μνημείου έγιναν στις 24 Φεβρουαρίου 2008, με την υποστήριξη της Πρεσβείας του Αζερμπαϊτζάν στις Κάτω Χώρες, της Κρατικής Επιτροπής της Δημοκρατίας του Αζερμπαϊτζάν για την Εργασία, των απόδημων Αζέρων και του Ιδρύματος Γκαϊντάρ Αλίγιεφ. Το πέτρινο μνημείο απεικονίζει μια μητέρα με ένα νεκρό παιδί στα χέρια. .
Προγκρές Μ-26Μ

Το Προγκρές M-26M (ρωσικά: Прогресс М-26М‎, η NASA το ονόμασε Progress 58 ή 58P) είναι ρωσικό μη επανδρωμένο διαστημόπλοιο τύπου Προγκρές το οποίο εκτοξεύτηκε το 2015 για να ανεφοδιάσει τον Διεθνή Διαστημικό Σταθμό.

 Εκτοξεύτηκε στις 17 Φεβρουαρίου 2015 (11:00 GMT_ από το κοσμοδρόμιο του Μπαϊκονούρ στο Καζακστάν και συνδέθηκε με το τμήμα Ζβεζντά του διαστημικού σταθμού στις 16:57 GMT, δηλαδή σε διάστημα μικρότερο των έξι ωρών από την εκτόξευση. Τον Μάιο χρησιμοποιήθηκαν οι προωθητήρες του προκειμένου να ρυθμιστεί η τροχιά του σταθμού. Στην πρώτη, ανεπιτυχή, απόπειρα εντοπίστηκε πρόβλημα στον ένα από τους οκτώ προωθητήρες και έτσι η δεύτερη προσπάθεια, διάρκειας 32 λεπτών και επτά δευτερολέπτων, έγινε με τους άλλους επτά.Το ολικό φορτίο είχε μάζα 2370 kg και περιλάμβανε καύσιμα, τρόφιμα, νερό, οξυγόνο, ανταλλακτικά καθώς και εξοπλισμό για διεξαγωγή επιστημονικής έρευνας. Διαστημικές αποστολές το 2015
Κατάλογος αστέρων του Τηλεσκοπίου

Ο παρών κατάλογος αστέρων του Τηλεσκοπίου παραθέτει τους σημαντικότερους αστέρες στον αστερισμό Τηλεσκόπιον κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N. D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N. G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. Gould, B. A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 16 Ιουλίου 2010. «AAVSO Website». American Association of Variable Star Observers. Ανακτήθηκε στις 9 Μαρτίου 2014.
Πιερ Αντουάν Βερόν

Ο Πιερ Αντουάν Βερόν (Pierre-Antoine Véron, 1736–1770) ήταν Γάλλος αστρονόμος και μαθηματικός. Υπήρξε μαθητής του αστρονόμου και συγγραφέα Ζερόμ Λαλάντ. Ο Βερόν είναι περισσότερο γνωστός για την αστρονομική μέτρηση του μεγέθους του Ειρηνικού Ωκεανού. Μαζί με τον Φιλιμπέρ Κομερσόν, ο Βερόν ήταν ένας από τους επιστήμονες που συνόδευσαν τον Λουί Αντουάν ντε Μπουγκαινβίλ στο εξερευνητικό ταξίδι του.

 Ο Βερόν ήταν ο αστρονόμος πάνω στα πλοία του Μπουγκαινβίλ (La Boudeuse και L'Étoile) κατά τη διάρκεια του περίπλου της Γης το 1766–1769, αλλά είχε συμμετάσχει και σε άλλες ναυτικές αποστολές προηγουμένως. Με τη βοήθεια μιας εκλείψεως Ηλίου και των νέων τεχνικών μέσων που είχε στη διάθεσή του, ο Βερόν μπόρεσε να προσδιορίσει το γεωγραφικό μήκος κοντά στο Πορ Πραλέν, στο νότιο μέρος του νησιού Νέα Ιρλανδία, στις 13 Ιουλίου 1768. Σε συνδυασμό έτσι με μία προηγούμενη μέτρηση του μήκους στο Πορθμό του Μαγγελάνου, ο Βερόν κατόρθωσε να υπολογίσει το εύρος του Ειρηνικού Ωκεανού με ακρίβεια για πρώτη φορά στην Ιστορία. Ο Πιερ Αντουάν Βερόν πέθανε από κάποια τροπική ασθένεια στο Τιμόρ. Προς τιμή του ονομάσθηκε η Οροσειρά Βερόν, μία από τις μικρές οροσειρές της Νέας Ιρλανδίας, που όμως στο λατινικό αλφάβητο καθιερώθηκε παραδόξως να γράφεται με δύο «r» (Verron Range). Ο Πιερ Αντουάν Βερόν δεν πρέπει να συγχέεται με τον σημερινό Γάλλο αστρονόμο Φιλίπ Βερόν (Philippe Véron). Οι χάρτες που συντάχθηκαν κατά τα ταξίδια των Bougainville και Cook: μία σύγκριση
Κάθριν Γουίνικ

Η Κάθριν Γουίνικ (αγγλικά:Katheryn Winnick ,γεννημένη στις 17 Δεκεμβρίου 1977 ως Κατερίνα Άννα Βινίτσκα ) είναι Καναδή ουκρανικής καταγωγής ηθοποιός ,γνωστή για το ρόλο της Λάγκερθα στη σειρά Vikings .

 Η Γουίνικ γεννήθηκε στο Etobicoke στο Τορόντο του Οντάριο και είναι ουκρανικής καταγωγής . Έχει τρία αδέλφια: μια μικρότερη αδελφή Daria, έναν μικρότερο αδερφό Adam και έναν μεγαλύτερο αδερφό Markjan .Τα ουκρανικά είναι η πρώτη της γλώσσα και δεν μιλούσε καθόλου αγγλικά μέχρι την ηλικία των οχτώ . Άρχισε να εκπαιδεύεται στις πολεμικές τέχνες στην ηλικία των επτά και απέκτησε την πρώτη μαύρη ζώνη στα 13. Το 1996 κέρδισε ένα ασημένιο μετάλλιο στον τελικό του εθνικού πρωταθλήματος taekwondo στον Καναδά. Μέχρι την ηλικία των 21 ετών, είχε ξεκινήσει τρία σχολεία Taekwondo. Δίδαξε Taekwondo και αυτοάμυνα σε ηθοποιούς ενώ ολοκλήρωσε το πτυχίο της στην κινησιολογία στο Πανεπιστήμιο του York στο Τορόντο. Η πρώτη της τηλεοπτική εμφάνιση ήταν το 1999 στη σειρά PSI Factor . Την ίδια χρονιά, έπαιξε στη σειρά Student Bodies στο ρόλο της Holly Benson για πέντε επεισόδια .Το 2002 εμφανίστηκε στη σειρά Law and Order: Criminal Intent . Το 2004, η ηθοποιός εμφανίστηκε στην ταινία 50 First Dates και έκανε μια εμφάνιση στη σειρά CSI: Miami Crimes . Ένα χρόνο αργότερα, συμμετείχε στο καστ της ταινίας Donald Trump -Trump Unauthorized στην οποία έπαιξε το ρόλο της Ivana Trump , της πρώτης συζύγου του επιχειρηματία .Η Γουίνικ έπαιξε στην ταινία Cold Souls, η οποία έκανε την παγκόσμια πρεμιέρα της στο Φεστιβάλ Κινηματογράφου Σάντανς το 2009 .Το 2013, πρωταγωνίστησε στην ταινία A Glimpse Inside the Mind of Charles Swan III και εμφανίστηκε στην κωμωδία The Art of the Steal. Το 2013, της δόθηκε ο ρόλος της Lagertha, πρώτης συζύγου του Viking Ράγκναρ Λόθμπροκ στη σειρά του History Vikings. Τον Φεβρουάριο του 2020, η Winnick ανακοίνωσε ότι συμμετέχει ως Jenny Hoyt στη δραματική σειρά του ABC Big Sky.
Πατρίς Ταλόν

Ο Πατρίς Ταλόν (Patrice Talon, 1η Μαΐου 1958-) είναι επιχειρηματίας και πολιτικός από το Μπενίν, πρόεδρος της χώρας από τις 6 Απριλίου 2016. Επανεξελέγη το 2021.

 Είναι γνωστός ως ο «Βασιλιάς του Βαμβακιού» εξαιτίας της εμπλοκής του στη βιομηχανία βάμβακος. Υποστήριξε τον πρόεδρο Τομάς Μπονί Γιαγί, χρηματοδοτώντας την εκστρατεία του για τις εκλογικές αναμετρήσεις του 2006 και του 2011. Όμως έπειτα από την αποτυχία των δύο, ο Ταλόν κατηγορήθηκε για ανάμιξη σε συνωμοσία με σκοπό τη δολοφονία του προέδρου Μπονί Γιαγί και έφυγε για τη Γαλλία το 2012. Τελικά του δόθηκε χάρη το 2014. Ο Ταλόν ήταν υποψήφιος στις προεδρικές εκλογές του 2016. Παρότι ήταν 2ος στον πρώτο γύρο των εκλογών, με πρώτο τον πρωθυπουργό Λιονέλ Ζινσού από τις Δυνάμεις Καουρί για το Μπενίν που ξεπροβάλλει, επικράτησε στον δεύτερο γύρο, με ποσοστό 65% των ψήφων. Σε ομιλία του στις 25 Μαρτίου 2016, ο Ταλόν δήλωσε ότι «πρώτον και κύριον θα ασχοληθεί με τις μεταρρυθμίσεις στο σύνταγμα», συζητώντας το σχέδιό του να περιορίσει την προεδρική θητεία σε μία πενταετία. Παράλληλα, ανακοίνωσε ότι σχεδίαζε να μειώσει τον αριθμό των μελών της κυβέρνησης από τα 28 στα 16 μέλη.Ο Ταλόν ορκίστηκε πρόεδρος στις 6 Απριλίου 2016. Η σύνθεση της κυβέρνησής του ανακοινώθηκε αργότερα την ίδια ημέρα. Στο νέο κυβερνητικό σχήμα δεν διορίστηκε πρωθυπουργός, ενώ δύο από τους ηττημένους των προεδρικών εκλογών , οι οποίοι είχαν υποστηρίξει τον Ταλόν στον δεύτερο γύρο, οι Πασκάλ Κουπακί και Αμπντουλάγιε Μπιό-Τσανέ διορίστηκαν σε καίριες θέσεις. Ειδικότερα, ο Κουπακί έγινε γενικός γραμματέας της προεδρίας και ο Μπιο-Τσανέ διορίστηκε υπουργός Προεδρίας για Σχεδιασμό και Ανάπτυξη.Το 2021 επανεξελέγη για μία δεύτερη θητεία με το 86,30% των ψήφων. Είναι παντρεμένος με μια γυναίκα από το Πόρτο Νόβο και έχει μαζί της δύο παιδιά. Πολυμέσα σχετικά με το θέμα Patrice Talon στο Wikimedia Commons
2032 Έθελ

Η Έθελ (Ethel) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,90. Ανακαλύφθηκε το 1970 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή της Ιρλανδής συγγραφέως Έθελ Λίλιαν Βόυνιτς.

 Η μέση διάμετρος της Έθελ εκτιμάται σε 36,31 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0233 (η επιφάνειά της είναι πιο σκούρα από ένα κομμάτι κάρβουνο). Είναι άγνωστο αν και με ποια περίοδο περιστρέφεται η Έθελ γύρω από τον εαυτό της. Τροχιά από το JPL (Java) / Εφημερίδα
AKTINA FM

Ο AKTINA FM αποτελεί τον πρώτο Ελληνοαμερικανικό δίγλωσσο ραδιοφωνικό σταθμό. Μεταδίδει μία ευρεία γκάμα προγραμμάτων, εστιασμένων στην ιστορία, τον πολιτισμό και τη μουσική της Ελλάδας και της Κύπρου. Προσφέρει επίσης ειδήσεις, ειδικά ρεπορτάζ και νέα από τον ελληνικό αθλητικό χώρο. Είναι ένας μη-κερδοσκοπικός και μη-εμπορικός σταθμός που ανήκει και λειτουργεί υπό την αιγίδα του μη-κερδοσκοπικού οργανισμού ΑΚΤΙΝΑ Productions, Inc., με έδρα την Νέα Υόρκη.Ο AKTINA FM αποτελεί το πρώτο και μοναδικό Ελληνοαμερικανικό Ραδιόφωνο που έχει τιμηθεί από την Πόλη της Νέας Υόρκης με την συνονομασία μίας Οδού γνωστή ως «AKTINA FM Way,» σε αναγνώριση των προσφορών του, στην προβολή του πολιτισμού της Ελλάδος και της Κύπρου στην Αμερική.

 O AKTINA FM, ο μοναδικός Ελληνοαμερικανικός Ραδιοφωνικός Σταθμός που εκπέμπει στο διαδίκτυο σε δίγλωσση μορφή, και ο δεύτερος διαδικτυακός σταθμός που αναδύθηκε παγκοσμίως, ιδρύθηκε το 1993 στη Νέα Υόρκη από την Έλενα Μαρουλλέτη, μία ανεξάρτητη δημοσιογράφο/ρεπόρτερ που είναι επίσης και η Εκτελεστική Παραγωγός και Παρουσιάστρια του.Ο AKTINA FM αρχικά, ξεκίνησε την λειτουργία του από τον δημόσιο σταθμό της Νέας Υόρκης, WNYE 91.5FM στις 3, Μαϊου 1993 και αμέσως μετά στο διαδίκτυο. Προς τα τέλη του 2016, ο ΑΚΤΙΝΑ FM έγινε ένας πλήρως εξελιγμένος καθημερινός 24ωρος Ραδιοφωνικός Σταθμός στο διαδίκτυο που εκπέμπει στις Η.Π.Α σε εθνικό επίπεδο, καθώς και παγκοσμίως. O AKTINA FM, αποτελεί το πρώτο και μοναδικό Ελληνοαμερικανικό Ραδιόφωνο στις Η.Π.Α που διαθέτει Οδό στη Νέα Υόρκη που φέρει το όνομά του. Στις 29 Ιουλίου 2018, ένα νομοσχέδιο που κατετέθει από τον Δημοκρατικό Δημοτικό Σύμβουλο της Νέας Υόρκη Κώστα Κωνσταντινίδη ψηφίστηκε από την ολομέλεια του Δημοτικού Συμβουλίου της Νέας Υόρκης θεσπίζοντας τον τοπικό νόμο 2018/139 για να συνονομαστεί η διασταύρωση της 27ης Οδού και της 23ης Λεωφόρου σε «ΑΚΤΙΝΑ FM Way.» Η επίσημη τελετή για την συνονομασία της Οδού έγινε στις 26 Οκτωβρίου 2018. Ο ΑΚΤΙΝΑ FM εκπέμπει 24 ώρες 7 ημέρες την εβδομάδα από 13 ιστότοπους που φέρουν το όνομά του και οι οποίοι ανήκουν και λειτουργούν υπό την αιγίδα του οργανισμού AKTINA Productions, Inc., καθώς επίσης και από το TuneIn. Επίσημη Ιστοσελίδα
Εθνική Οδός 5 (Ελλάδα)

Η Εθνική Οδός 5 (ΕΟ5) είναι εθνική οδός στη Δυτική Ελλάδα. Συνδέει το Αντίρριο, στο βόρειο άκρο της γέφυρας Ρίου - Αντιρρίου, με τα Ιωάννινα στη βορειοδυτική Ελλάδα, και διέρχεται από το Μεσολόγγι, το Αγρίνιο, την Αμφιλοχία, την Άρτα και τη Φιλιππιάδα. Το νότιο τμήμα, μεταξύ Αμφιλοχίας και Αντιρρίου, αποτελεί μέρος της Ευρωπαϊκής Οδού 55 (Ε55). Το βόρειο τμήμα, μεταξύ Ιωαννίνων και Αμφιλοχίας, αποτελεί την Ευρωπαϊκή Οδό 951 (Ε951). Περνά στην ανατολική πλευρά του Αμβρακικού κόλπου. Πλέον, ένα μεγάλο μέρος των οχημάτων που χρησιμοποιούσε αυτόν τον δρόμο διέρχεται από την Ιόνια Οδό (Α5). Πρόκειται για έναν από τους πιο επικίνδυνους και κακής ποιότητας οδοστρώματος δρόμους του εθνικού οδικού δικτύου της Ελλάδας, αφού, αν και εθνική οδός, διέρχεται μέσα από οικισμούς και κατοικημένες περιοχές.

 Η Εθνική Οδός 5 διασχίζει τις εξής πόλεις, από νότια προς βόρεια: Αντίρριο (παράκαμψη, διασταύρωση με ΕΟ 48) Μεσολόγγι (παράκαμψη) ανατολικά του Αιτωλικού Αγρίνιο (διασταύρωση με ΕΟ 38) Αμφιλοχία (διασταύρωση με ΕΟ 42) Μενίδι Άρτα (παράκαμψη, διασταύρωση με ΕΟ 21) Φιλιππιάδα Ιωάννινα Η μελέτη έγινε από το Τεχνικό Γραφείο Δοξιάδη. Η κατασκευή των τμημάτων: Αγρίνιο – Κεφαλοβρύσσο, Κεφαλοβρύσσο – Εύηνος και Εύηνος – Αντίρριο έγινε από τους: Α.Ε. Γ.Ν. ΧΡΥΣΟΠΟΥΛΟΣ, Α.Τ.Ε. ΔΟΜΙΚΗ και Α.Ε. και Α.Ε. ΓΡΑΝΙΤΗΣ – ΔΡΑΣΙΣ αντίστοιχα. Η επίβλεψη έγινε από την 2η Ειδική Υπηρεσία Εθνικών Οδών Πατρών (Υ.Δ.Ε.). Το ολικό μήκος της οδού ήταν 67,48 χιλιόμετρα, ενώ τα πλάτη του οδοστρώματος και του καταστρώματος:7 και 9,30 μέτρα αντίστοιχα. Η παράδοση της εθνικής οδού έγινε στις 14 Δεκεμβρίου 1969. Η δαπάνη κατασκευής της γέφυρας Ευήνου ανήλθε στις 13,75.000.000 δραχμές. Οι οπλισμοί της ήταν 55 τ. χάλυβος προεντάσεως και 25 τ. σιδηρού οπλισμού. Το βάρος σκυροδετήσεως του καταστρώματος και των βάθρων ήταν 8.400 κ.μ σκυροδέματος. Η τεχνική μελέτη έγινε από Τεχνικό Γραφείον Δοξιάδη και η κατασκευή της γέφυρας έγινε από την Α.Τ.Ε. ΔΟΜΙΚΗ. Η επίβλεψη έγινε από την 2η Ειδική Υπηρεσία Εθνικών Οδών Πατρών (Υ.Δ.Ε.). Το συνολικό κόστος της κατασκευής της γέφυρας μαζί με τα τεχνικά ανήλθε στις 520.000.000 δραχμές.
Βραβεία της Ένωσης Κριτικών Κινηματογράφου της Νέας Υόρκης 1965

Τα 31α Βραβεία της Ένωσης Κριτικών Κινηματογράφου της Νέας Υόρκης (αγγλικά: New York Film Critics Circle Awards), που ανακοινώθηκαν στις 27 Δεκεμβρίου 1965, απονεμήθηκαν στις 29 Ιανουαρίου 1966, τιμώντας την καλύτερη κινηματογραφική παραγωγή του 1965.

 Καλύτερη Ταινία: Ντάρλινγκ Καλύτερος Α' Ανδρικός Ρόλος: Όσκαρ Βέρνερ - Ship of Fools Καλύτερος Α' Γυναικείος Ρόλος: Τζούλι Κρίστι - Ντάρλινγκ Καλύτερη Σκηνοθεσία: Τζον Σλέσιντζερ - Ντάρλινγκ Καλύτερη Ξενόγλωσση Ταινία: Juliet of the Spirits (Giulietta degli spiriti) • Ιταλία/ Γαλλία Ο Επίσημος ιστότοπος
Άγαλμα του Ηρακλή στο Μπεχιστούν

Το άγαλμα του Ηρακλή στο Μπεχιστούν του Ιράν, είναι ένα άγαλμα που λαξεύτηκε σε βράχο το 153 π.Χ. περίπου και φέρει επιγραφή στα αρχαία ελληνικά.

 Σύμφωνα με την επιγραφή το άγαλμα κατασκευάστηκε το 153 π.Χ. που συμπίπτει με τη βασιλεία του Μιθριδάτη Α΄ της Παρθίας. Bρίσκεται στο βουνό Μπεχιστούν (Behistun) και ανακαλύφθηκε το 1957. Ο Ηρακλής κρατάει κύπελλο στο αριστερό του χέρι και με το άλλο χέρι ακουμπάει το πόδι του. Το άγαλμα έχει μήκος 1,47 μ. και ενώνεται με το βουνό. Το κεφάλι του αγάλματος κλάπηκε δύο φορές, αλλά βρέθηκε και τις δύο. Ωστόσο, το σημερινό κεφάλι του αγάλματος είναι αντίγραφο, από το γνήσιο, το οποίο φυλάσσεται στον Πολιτιστικό Οργανισμό "Cultural Heritage, Handicrafts and Tourism Organization of Iran", στην Τεχεράνη. Το άγαλμα φέρει την κάτωθι επιγραφή στην αρχαία ελληνική: Hercules in Iran, 29/08/2013, sixpillars.org Hercules and Aramaic Inscription from Behistoun, Ancient History Encyclopedia
Κύπελλο Κυπελλούχων Ευρώπης καλαθοσφαίρισης ανδρών 1987-88

Το Κύπελλο Κυπελλούχων ομάδων Ευρώπης καλαθοσφαίρισης ανδρών της περιόδου 1987-88 ήταν η εικοστή δεύτερη κατά σειρά διασυλλογική διοργάνωση αυτού του θεσμού. Στον Τελικό της, που διεξήχθη στη γαλλική πόλη Γκρενόμπλ, όπως και τρία χρόνια πριν, αναμετρήθηκε η Λιμόζ Σερκλ Σαιν-Πιέρ με τη Ραμ Ζουβεντούτ και διαιτητές ήταν ο Έλληνας Κώστας Ρήγας με τον Πολωνό Βίεσλαβ Ζιχ. Στα ημιτελικά είχε φθάσει η "Σκαβολίνι" του Πέζαρο (που με προπονητή το Βαλέριο Μπιανκίνι και νέους παίκτες τον Αλεξάνταρ Πέτροβιτς Πέτροβιτς και τους αμερικανούς Γκρεγκ Μπάλαρντ, Ντέρεν Ντέι, Ντάργουϊν Κουκ για τρίτη συνεχή χρονιά επεδίωκε τη διάκριση) και η έκπληξη της περιόδου γερμανική Μπάγερ Λεβερκούζεν. Στους προημιτελικούς ομίλους "σκόνταψαν" η "IMT Άτλας Μπεόγκραντ/Beopetrol, η "Κίνγκστον" του Λονδίνου, η "Χαποέλ Γκαλίλ Ελιόν" και η "Μαριεμπούρ Ρογιάλ US-Ναμύρ" από το Βέλγιο.

 Στη διοργάνωση πήραν μέρος 20 ομάδες, δηλαδή μια περισσότερη από ότι την προηγούμενη περίοδο. Παίχθηκε μια προκριματική φάση και στη συνέχεια μια φάση των 16 (8 ζεύγη), από όπου προέκυψαν οι ομάδες των προημιτελικών. Έγιναν τέσσερις διπλές αναμετρήσεις που οδήγησαν εκτός της συνέχειας τις "Κομοντόρε Ντεν Χέλντερ BV" (Ολλανδία), "Ζενέβ Σαμπέλ" (Ελβετία), "Μπάγιαϊ SK" (Ουγγαρία) και τον Πανελλήνιο Αθηνών.. Εδώ, το παιχνίδι έχασαν οκτώ ακόμη σύλλογοι: Οι "Πόρτο Κλούμπε Μπασκετεμπόλ", "Λέφσκι Σπαρτάκ Σόφιας", "Άλβικ Στόκχολμ", "Γαλατασαράι", "Ουσικαουπούνκι Κόριχαϊτ", "ENAD Λευκωσία", "Βελς EVE" (Αυστρία) και "Κόντερν AB" (Λουξεμβούργο). Στους πρώτους αγώνες, η Λιμόζ συνέτριψε τη Σκαβολίνι Πέζαρο στο "Μομπλάν" με 102-86 και η Ραμ Ζουβεντούτ τη Μπάγερ 04 Λεβερκούζεν (97-74). Και ενώ οι γάλλοι είχαν μια άνετη ρεβάνς (ήττα με 91-93 στο Πέζαρο), στη Γερμανία παραλίγο να γίνει το μεγάλο "πατατράκ". Το συγκρότημα του Τζιμ Κέλλι ανέτρεψε την κατάσταση και 3 λεπτά πριν τη λήξη προηγήθηκε με 25 (!) πόντους διαφορά. Ωστόσο, η ψυχραιμία των ισπανών στο τέλος τους έδωσε την πρόκριση (τελικό 97-80). Στο μεγάλο Τελικό, η Λιμόζ έπεσε σε οικείο περιβάλλον, όμως η Ζουβεντούτ ήταν "σκληρό καρύδι". Το ημίχρονο έληξε ισόπαλο (43-43) όπως και το ματς στην κανονική του διάρκεια (86-86). Ο τρίτος στα χρονικά Τελικός που κρίθηκε στην παράταση (μετά εκείνους του Μιλάνο το 1980 και Βρυξελλών το 1982), βρήκε νικητές τους -ουσιαστικά- γηπεδούχους, με 96-89. Οι συνθέσεις. Λιμόζ (Μισέλ Γκομέζ): Γκρεγκόρ Μπενιό 9, Ρισάρ Ντακουρί 8, Φρεντερίκ Γκινό, Στεφάν Οστροφσκί 21, Υγκ Τιερί Οκανσέ, Ντον Κόλινς (ΗΠΑ) 30, Λοράν Βινσού, Ζακ Μονκλάρ 2, Ζωρζ Βεστρίς 4, Κλάρενς Κι (ΗΠΑ) 22, Ριμπερσέ, Φορεστιέ, Μακέρ. Μπαδαλόνα (Αλφρέδ Ζούλμπε-Μπος): Φρανθίσκο Ρουφ, Ραφαέλ Χοφρέσα 9, Χοσέ Μαργάλ 14, Ζόρδι Βιγιακάμπα 19, Ρέτζιναλντ Τζόνσον (ΗΠΑ) 18, Χουάν Αντόνιο Μοντέρο 6, Τζο Μέριγουεδερ (ΗΠΑ) 13, Χουάν Αντόνιο Μοράλες 10, Νταβίδ Σολέ, Ζόρδι Πάρδο, Χαβιέρ Κρέσπο, Τομάς Χοφρέσα, Ντανιέλ Πέρεθ, Χουάν Ρόσα. Ρώσικη Βικιπαίδεια BASKETPEDYA-Historical Basketball Database "100 χρόνια μπάσκετ 1891-1991". Περιοδικό "Τρίποντο" (αναδρομές και αφιερώματα στο θεσμό). Αθλητικές εφημερίδες της εποχής.
TNA Slammiversary

To Slammiversary είναι μια ετήσια διοργάνωση Πληρωμής ανά προβολή, της εταιρία πάλης, Total Nonstop Action Wrestling. Στην διοργάνωση αυτή συμμετέχουν παλαιστές που εκτελούν σκηνοθετημένους αγώνες, για να ευχαριστήσουν το κοινό.

 Το πρώτο σόου του TNA έγινε στις 19 Ιουνίου 2002, ενώ το πρώτο Slammiversary διεξήχθη στις 19 Ιουνίου 2005. Επειδή η επέτειος της εταιρίας συνέπεσε μαζί με τη διεξαγωγή του Slammiversary, το σόου αυτό, αποκτά ιδιαίτερη σημασία. Μετά, απο την μεγάλη διοργάνωση του TNA, το Bound for Glory, το Slammiversary θεωρείται ένα από τα σημαντικότερα σόου Πληρωμής ανά προβολή, μαζί με το Lockdown. Το King of the Mountain είναι ένας αγώνας με σκάλες και πέντε παλαιστές, που προσπαθούν να ανέβουν τη σκάλα για να ξεκρεμάσουν ένα πρωτάθλημα (το Παγκόσμιο Πρωτάθλημα ΤΝΑ ή NWA). Το πρώτο King of the Mountain έγινε στις 2 Ιουνίου 2004 και από τότε και μετά γινόταν μόνο στο Slammiversary, μέχρι που σταμάτησε το 2010. Η επίσημη ιστοσελίδα του TNA Wrestling
Μαντείο Τροφωνίου

Το μαντείο του Τροφωνίου ήταν σημαντικό μαντείο της αρχαιότητας στην περιοχή της Λιβαδειάς. Πρόκειται για ένα υπόγειο κλιβανοειδές κτίσμα, το οποίο διασώζεται μέχρι το ύψος του φυσικού εδάφους. Η τοιχοδομία του είναι από πέτρες σε δεύτερη χρήση, όπως περιγράφεται από τους Παυσανία, Φιλοστρατο, Στράβωνα κ.ά.

 Οι πρώτες ανασκαφές έγιναν στα 1968 με τη συνεργασία της Θ΄ Εφορείας Προϊστορικών και Κλασσικών Αρχαιοτήτων. Οι διαστάσεις του οικοδομήματος στο δάπεδο είναι διαμέτρου 1,90 μ., ενώ το ύψος φτάνει περίπου στα 3,5 μ.. Δείχνει κατά τι μεγαλύτερο του αρχικού μεγέθους των 8×4 πήχεων, όπως περιγράφεται από τον περιηγητή. Αλλά αυτό έχει την ερμηνεία του. Τα τελευταία όστρακα που βρέθηκαν στο δάπεδο χρονολογούνται ήδη την εποχή των καταστροφών που προκάλεσαν οι Έρουλοι. Είναι έτσι πολύ λογικό να γίνει αποδεκτή μια κυριολεκτική διάλυση του περιβόητου Αδύτου, αφού όπως πληροφορεί ο Παυσανίας, ήταν οικοδομημένο «συν τέχνη και αρμονία» απ’ ευθείας πάνω στον συμπαγή πυριτόλιθο, από τον οποίο αποτελείται αποκλειστικά ο συγκεκριμένος τόπος. Υπάρχει ένα κύριο χαρακτηριστικό το οποίο πείθει με βεβαιότητα ότι πρόκειται για το καθεαυτό Χρηστήριο, Άντρο, Καταβάσιο, Σπήλαιο, Στόμιο και πολλές άλλες επωνυμίες του μαντείου του Τροφωνίου. Στο δάπεδο του εν λόγω μνημείου, διασώζεται ένα στενό αυλάκι που συμφωνεί απόλυτα με την αρχαία περιγραφή "του στομίου με ύψος δύο μόλις σπιθαμών". Αυτό ακριβώς το τμήμα, που περιγράφεται ως Οπή, παρά το ότι φέρει εμφανή ίχνη απόπειρας κακοποίησης, εν τούτοις παρέμεινε ουσιαστικά αβλαβές. Το συγκεκριμένο μνημείο, το οποίο απετέλεσε αντικείμενο αναζητήσεων και ερευνών από ημεδαπούς και αλλοδαπούς αρχαιολόγους και ερασιτέχνες επίσημα ήδη από τα 1795, βρίσκεται στο δυτικό τμήμα της Λειβαδιάς, πάνω στην επιπεδοποιημένη από την αρχαιότητα κορυφή του λόφου του Προφήτη Ηλία. Σε πολύ κοντινή απόσταση εκτείνονται τα ερείπια του μεγάλου ναού του Διός Βασιλέως, στον οποίο εικάζεται ότι κάτω από την αψίδα ήταν τοποθετημένος ο Θρόνος της Μνημοσύνης. Τρεις επιφανείς Μακεδόνες βασιλείς συμπεραίνεται μέσω Επιγραφικών μαρτυριών ότι μυήθηκαν βασιλείς σε αυτό το ιερό: ο Αμύντας του Περδίκκα, ο πολύ γνωστός Φίλιππος Β' και τέλος ο Αντίοχος Δ' Επιφανής. Στην αρχαιότητα, όπως μαρτυρείται στις Νεφέλες του Αριστοφάνη, η έκφραση «Κατεβαίνω στο Τροφώνιο άντρο» σήμαινε «έχω καταληφθεί από φόβο». Στην τραγωδία Ίων του Ευριπίδη, ο άτεκνος Ξούθος μηνεί στη σύζυγό του, Κρέουσα, ότι πήγε να συμβουλευτεί τον Τροφώνιο στον δρόμο του για τους Δελφούς. Παυσανίας, Ελλάδος Περιήγησις, Βιβλίο Θ', κεφ. 39-40 Narratio de oraculo Trophonii, Καρλ Βίλχελμ Γκέτλινγκ, 1843 Πλούταρχος, Περί του Σωκράτους δαιμονίου Στοιχεία αρχαίας ελληνικής θρησκείας, Το άντρον του Τροφωνίου, Στάθης Βαλλάς, Εκδόσεις Εύανδρος, 2006 Δημόσια Κεντρική Βιβλιοθήκη Λιβαδειάς - Επισκόπηση σε 6 Συνέχειες του Μαντείου του Τροφωνίου από τον Στάθη Βαλλά Βοιωτικός Κόσμος, Ελεύθερη ηλεκτρονική εγκυκλοπαίδεια για τη Βοιωτία - Τροφώνιο Μαντείο
Νότια Κουρδικά

Τα Νότια Κουρδικά (کوردی خوارین, kurdîy xwarîn) είναι μια Κουρδική ομάδα γλωσσών/διαλέκτων, ομιλούμενη κυρίως στο δυτικό Ιράν και ανατολικό Ιράκ. Στο Ιράν, ομιλείται στις επαρχίες Κερμανσάχ και Ιλάμ. Στο Ιράκ ομιλείται στην περιοχή Χανακίν (Xaneqîn), στο δρόμο προς το Μαντάλι, Πέχλε. Είναι επίσης η διάλεκτος της πολυπληθής Κουρδικής φυλής Κακαγί-Κακαβάντ κοντά στο Κιρκούκ και τους περισσότερους Κούρδους Γιαρσάνι στην επαρχία Κερμανσάχ. Υπάρχουν επίσης πυκνοκατοικημένες διασπορές ομιλητών της Νότιας Κουρδικής που κατοικούν στα όρη Αλμπούρζ. Οι γηγενείς ομιλητές χρησιμοποιούν διάφορα αλφάβητα για να γράψουν τα Νότια Κουρδικά, με τα πιο κοινά από αυτά να είναι επεκτάσεις του προτύπου Κουρδικού αλφαβήτου. Η επέκταση αποτελείται από το επιπλέον φωνήεν, "ۊ" για το βασισμένο στο αραβικό αλφάβητο αλφάβητο Σοράνι και το "ü" για το αλφάβητο βασισμένο στο λατινικό.

 Οι υποδιάλεκτοι της Νότιας Κουρδικής είναι: Η Κερμανσάχι ομιλείται κυρίως στο δυτικό Ιράν, μέσα και γύρω από την πόλη Κερμανσάχ (Κιρμασάν). Η Φεϊλί, αναφερόμενη στη φυλή Φεϊλί είναι γνωστή και ως Ιλαμί, από την Επαρχία Ιλάμ. Ομιλείται στο ανατολικό Ιράκ στην περιοχή Χανεκίν της επαρχίας Ντιάλα κοντά στα Ιρανικά σύνορα, και στο δυτικό Ιράν στην επαρχία Ιλάμ, και σε μέρη της επαρχίας Κερμανσάχ από τους Κούρδους Φεϊλί. Η Μαχάκι είναι υποδιάλεκτος. Ομιλείται από τη φυλή Αλί Σερουάν (Μπεϊρέι) στο Ιλάμ, και σχεδόν από όλους τους Κούρδους στη Βαγδάτη, το Μαντάλι, το Μπάντρα και Ζορμπάλα στο Ιράκ. Μοιράζεται πολλά χαρακτηριστικά με την Σοράνι. Γκαρούσι (Gerrûsî, Bijarî) Μαλεκσάχι (Melikşayî) Σαντζάμπι (Sincawî), αφορά τη γλώσσα των Σαντζάμπι. Είναι στενά συνδεδεμένη Η Λάκι ομιλείται στην κεντρική περιοχή Ζάγκρος του Ιράν, στις επαρχίες Λορεστάν (Νουραμπάντ, Κουχντάστ), Κερμανσάχ (Κανγκαβάρ, Χαρσίν), Σαχνέχ Νταρέχ Σαχρ και Χολεϋλάν στην επαρχία Ιλάμ, και σε πολύ μικρότερους αριθμούς στις επαρχίες Καζβίν, Χαμεντάν, και Κουζεστάν. Η Καλχόρι (Kelhûrî) αναφέρεται στη Καλχόρ (Κουρδική φυλή). Κερμανσάχι Καλχόρ Γκοράνι Διάλεκτοι Χαουράμι Κεντρικά Κουρδικά Βόρεια Κουρδικά Διάλεκτος Λάκι Kamandar Fattah, Les Dialectes kurdes méridionaux: etude linguistique et dialectologique. Louvain, Peeters, 2000, σελ. 55-62. Πληροφορίες σχετικά με τα Νότια Κουρδικά Περιγραφή των Νότιων Κουρδικών από την Κουρδική Ακαδημία Γλώσσας Ηχητικές καταγραφές λέξεων και αφηγήσεων στα Νότια Κουρδικά, αρχειοθετημένο με το Kaipuleohone Νότια Κουρδική Βικιπαίδεια